钦定古今图书集成/明伦汇编/闺媛典/第049卷 > 耿承祖妻康氏
## 钦定古今图书集成/明伦汇编/闺媛典/第049卷 > 耿承祖妻康氏

按《平定州志》：康氏，太常太祝耿承祖妻。夫仕燕京时
山东盗起，剽掠平定，氏携幼子荣川避孟阳北榆村
石洞中，寇灌烟出之，氏谓义女果曰：“吾义不受辱，汝
当抱次子荣川以逃。”氏遂赴井死。果度难两全，弃荣
川，从山峪间逃，见承祖，具告主母死难故。承祖曰：“得
死所矣。”有司以闻，至正间旌表。